**KOLEKTIVNI UGOVOR O VISINI NAJNIŽE PLAĆE**

(„Narodne novine“, broj 37/98)   
  
I.

Ovim Kolektivnim ugovorom (u daljnjem tekstu: Ugovor) ugovorne strane utvrđuju da visina najniže plaće (brutto) ne može biti niža od najniže osnovice za obračunavanje i plaćanje doprinosa za mirovinsko i invalidsko osiguranje utvrđene posebnim propisima.

II.

Smatra se da je ovaj Ugovor zaključen kada ga potpišu ovlašteni predstavnici ugovornih strana.

III.

Ovaj Ugovor sklapa se na neodređeno vrijeme.

IV.

Ovaj Ugovor stupa na snagu danom potpisa.

Na temelju članka 201. stavka 1. Zakona o radu ("Narodne novine", broj 38/95, 54/95 i 65/95) ministar rada i socijalne skrbi donosi

**ODLUKU O PROŠIRENJU PRIMJENE KOLEKTIVNOG UGOVORA O VISINI NAJNIŽE PLAĆE**

(«Narodne novine», broj 37/98)

I.

Primjena Kolektivnog ugovora o visini najniže plaće, koji je zaključen 6. ožujka 1998. godine, proširuje se na sve poslodavce i zaposlenike u Republici Hrvatskoj.

II.

Ova Odluka stupa na snagu danom objave u "Narodnim novinama", a primjenjuje se od 6. ožujka 1998. godine.